Mandag begyndte retssagen mod direktøren og en ansat fra det nu lukkede Jelex Seafood. Begge er anklaget for dokumentfalsk af særlig grov karakter og risikerer fængselsstraf, når der falder dom i sagen tirsdag. Insider fik historien frem Sagen så dagens lys i 2018, da den daværende medarbejder Karin Silva kontaktede TV2-programmet Operation X. - Der skal være konsekvenser. Når du laver en dårlig ting i livet, skal det have konsekvenser, siger Karin Silva , der er tidligere medarbejder i Jelex Seafood. Dengang lavede hun skjulte lydoptagelser og udleverede virksomhedens forfalskede dokumenter, der gjorde positive listeriatests negative. Nu skal Karin Silva vidne i sagen. Siden afsløringerne i 2018 er fiskefabrikken blevet politianmeldt af fødevarestyrelsen og laboratoriet bag de oprindelige listeriatest, og i 2019 gik virksomheden konkurs. Politianmeldt af fødevarestyrelsen Siden afsløringerne i 2018 er fiskefabrikken blevet politianmeldt af fødevarestyrelsen og laboratoriet bag de oprindelige listeriatest, og i 2019 gik virksomheden konkurs. Afsløringerne fik dengang også politikerne på Christiansborg til at reagere. Et samlet Folketing vedtog i 2018, at det fremover vil udløse en udrykning fra Fødevarestyrelsens Rejsehold, når en medarbejder henvender sig om fusk med rapporter eller mærkning af mad. Nægter sig skyldige Først nu, flere år efter afsløringerne, har anklagemyndigheden rejst tiltale mod den tidligere direktør og en medarbejder i virksomheden. Både den tidligere direktør og den tidligere medarbejder nægter sig skyldig. Det oplyser deres forsvarere til TV 2. Efter planen falder der dom i sagen på tirsdag. TV2 Nord vil naturligvis følge sagens udvikling.

Opsummering:
Efter planen falder der dom i sagen på tirsdag.